मारा माछ ४-५ सें०मी० आकारक होइत अछि । एकरा देह पर छिलका नहि होइत अछि । इ बनेबा मे एतेक आसान अछि जे एकरा बनेबा मे बेसी तरबाक प्रयोजन नहि होइत अछि ।
 माछ के धो लिअ आ एकरा हरदि आ नमक मिला के तरि लिअ । प्याज, लहसुन, सरसों आ काटल टमाटर के पीस के तैयार राखू ।
 लोहिया (कराही) मे तेल गरम करू । एहि मे थोड़े सरसो दऽ दियौक । एकर बाद प्याज आ लहसुन पिसलाहा के ओहि मे दिऔ आ एकरा फ्राय करू । एकर बाद सरसों पीसल लोहिया मे दियौ आ ओकरा मद्धिम आँच पर पकाऊ । मसाला पाकि गेला पर ओहि मे टमाटर मिला दिऔ आ ओकरो पकाऊ । सभ सँ अंत मे तरल माछ दऽ दिऔ आ एकरा आन मसाला सभक संग नीक सँ मिला दिऔ । एकर बाद पानि दऽ दिऔ आ ५-७ मिनट तक एकरा बड़काऊ । गरम-गरम मारा माछक झोर हरियर धनिया पात मिला के आनंद सँ खाउ । 